Landbouweekliks Archives - AFGRI
16/09/2019 /in Frontpage Article, Landbouweekliks /by Liezl
Die span van Landbouweekliks kuier in dié episode by Rustin Shawe, wat verlede jaar aangewys is as KwaZulu-Natal se Jongboer van die Jaar. Hy boer in die bergagtige Groenvleiomgewing van KwaZulu-Natal, tussen Wakkerstroom en Utrecht. Rustin se plaas, Grassfields, is 1 850 m bo seespieël. Die hoogste plek waar beeste kan wei, is 2 200 m bo seespieël. Rustin, ’n Droughtmaster-stoetteler, benut onder meer DNS-tegnologie om sy kudde optimaal te verbeter. Hy is ook besig om sowat 600 ha, met titelaktes en al, aan sy werkers te oorhandig. Die episode word Dinsdag, 17 September 2019, om 19h30 op Via TV (kanaal 147) uitgesaai.
https://www.afgri.co.za/wp-content/uploads/2018/02/LandbouWeekliks-News.jpg 1600 1600 Liezl https://www.afgri.co.za/wp-content/uploads/2018/08/afgri-logo.jpg Liezl2019-09-16 10:46:152019-09-16 10:46:15Planne vir boerdery én werkers
09/09/2019 /in Frontpage Article, Landbouweekliks /by Liezl
In hierdie week se episode Landbouweekliks kuier die span in Kiepersol in Mpumalanga by dr. Reuel Khoza. Dié nederige man is die eienaar van Koeltehof-verpakkers, die tweede grootste uitvoerder van avokado’s in Suid-Afrika. Reuel, wat op Bosbokrand grootgeword het, is ’n gerekende sakeleier en het voorheen gedien in die direksies van Nedbank, Liberty en Old Mutual. Hy is ook die tussentydse voorsitter van die Openbare Beleggingskorporasie. Maar in Kiepersol rol hy sy moue op as ’n avokado- en makadamiaboer. Sy beeste loop naby Machadodorp.
https://www.afgri.co.za/wp-content/uploads/2018/01/landbouweekliks_AFGRI-logo.jpg 2437 2328 Liezl https://www.afgri.co.za/wp-content/uploads/2018/08/afgri-logo.jpg Liezl2019-09-09 13:42:002019-09-09 13:43:16‘Ek wil méér vir Suid-Afrika doen’
02/09/2019 /in Frontpage Article, Landbouweekliks /by Liezl
Johan Reyneke van Reyneke-wyne buite Stellenbosch is ’n filosoof, branderplankryer en bekroonde biodinamiese wynboer. Hy het regte gestudeer, maar mettertyd begin boer en in 2000 oorgeslaan na organiese en biodinamiese wingerdpraktyke. Johan glo in ’n stelsel met verskeie plante en diere, al bly wingerd en wyn sy kernbesigheid. Ngunibeeste sorg byvoorbeeld vir goeie bemesting in die wingerd. Die Cornerstone-projek help werkers om hul eie huise te bekom en finansier naskoolse onderrig.
https://www.afgri.co.za/wp-content/uploads/2018/02/LandbouWeekliks-News.jpg 1600 1600 Liezl https://www.afgri.co.za/wp-content/uploads/2018/08/afgri-logo.jpg Liezl2019-09-02 11:04:332019-09-02 11:04:33Reyneke-wyne: 'Werkers vorm ons hoeksteen"
26/08/2019 /in Frontpage Article, Landbouweekliks /by Liezl
Tom van Rooyen is die vierde geslag op die plaas Rietkuil buite Potchefstroom in Noordwes. Hy boer met mielies, sonneblom en droëbone in ’n wisselboustelsel, alles op droëland. Hy het ook ’n vee-afdeling, eiendomsportefeulje en aandele in landboumaatskappye. Tom slaan munt uit droëbone, ’n ongewone gewas in dié geweste. Hy beskou sy sakebeginsels as konserwatief en hy doen eers deeglik navorsing voor hy nuwe projekte aanpak. Tom is ’n voormalige Graanprodusent van die Jaar-finalis.
https://www.afgri.co.za/wp-content/uploads/2018/02/LandbouWeekliks-News.jpg 1600 1600 Liezl https://www.afgri.co.za/wp-content/uploads/2018/08/afgri-logo.jpg Liezl2019-08-26 12:39:452019-08-26 12:39:45Kontant (en dissipline) is koning op dié plaas
19/08/2019 /in Frontpage Article, Landbouweekliks /by Liezl
Mnr. George Potgieter van Dwaalboom in Limpopo, Wildbedryf SA se Wildboer van die Jaar vir 2018, is bekend om sy uitstekende bastergemsbokke. Hy sê egter dit is sy jagonderneming wat die volhoubaarheid van sy totale boerdery verseker het. George glo aan vennootskappe. By Schoongezicht Jagsafari’s by Thabazimbi word gejag, skaars wild kry ’n hupstoot in verskeie teelprogramme, en gewas¬se word onder besproeiing verbou in die hartjie van die Bosveld langs die Botswana-grens.
https://www.afgri.co.za/wp-content/uploads/2018/02/LandbouWeekliks-News.jpg 1600 1600 Liezl https://www.afgri.co.za/wp-content/uploads/2018/08/afgri-logo.jpg Liezl2019-08-19 12:25:262019-08-19 12:25:26Jagonderneming verseker boerdery se volhoubaarheid
12/08/2019 /in Frontpage Article, Landbouweekliks /by Michelle la Cock
Mnr. Edward Vorster en sy vier seuns, Barend, Pieter, Eddie en Francois, bestuur die Mahela-groep in Limpopo. Hulle het diverse belange in die landbou, maar (uitvoer)sitrus kraai koning. Hulle het ook op elk van die agt boerdery-eenhede ’n tonnel vir hul werkers opgerig. Elke een- heid se werkers verbou hul eie groente in dié tonnels. Dit het oor die jare in ’n mededinging onder die plase ontaard om te kyk watter groep werkers die mooiste groente kan verbou. Pieter was ook Limpopo se Boer van die Jaar in 2018.
https://www.afgri.co.za/wp-content/uploads/2018/02/LandbouWeekliks-News.jpg 1600 1600 Michelle la Cock https://www.afgri.co.za/wp-content/uploads/2018/08/afgri-logo.jpg Michelle la Cock2019-08-12 11:53:312019-08-12 11:53:31Landbouweekliks: Sitrus kraai koning by die Mahela-groep
05/08/2019 /in Frontpage Article, Landbouweekliks /by Liezl
DJ van der Linde was in 2016 die Vrystaat se Jongboer van die Jaar. Hy lê klem op presisieboerdery en grondregstelling om volhoubaarheid te verseker ondanks erge droogte (en jare met rekordoeste en lae graanpryse). DJ bedryf ’n mielie-en-beesboerdery op die plaas St. Helena by Vierfontein naby Bothaville. Hy sê: “Ek is die sesde geslag op die plaas. Boerdery is in my bloed. Ek boer al vandat ek op agtjarige ouderdom saam met my oorlede pa, Dawie, kon trekker bestuur, en heeltyds van 2008 af.”
https://www.afgri.co.za/wp-content/uploads/2018/02/LandbouWeekliks-News.jpg 1600 1600 Liezl https://www.afgri.co.za/wp-content/uploads/2018/08/afgri-logo.jpg Liezl2019-08-05 11:25:542019-08-05 11:25:54Landbouweekliks: Nuwe reeks én nuwe aanbieders is hier!
29/07/2019 /in Frontpage Article, Landbouweekliks /by Liezl
Die dertiende (en laaste) episode van reeks 6 van Landbouweekliks word dié week uitgesaai. Dié episode bevat hoogtepunte uit reekse 5 en 6.
https://www.afgri.co.za/wp-content/uploads/2018/02/LandbouWeekliks-News.jpg 1600 1600 Liezl https://www.afgri.co.za/wp-content/uploads/2018/08/afgri-logo.jpg Liezl2019-07-29 13:59:302019-07-29 13:59:30Landbouweekliks: Boere vertel landwyd stories
22/07/2019 /in Frontpage Article, Landbouweekliks /by Liezl
Piet Warren, ’n bees- en-wildboer naby Gravelotte in Limpopo, se swartwitpens-teelprogram is wêreldbekend, maar deesdae beywer hy hom vir die bewaring van renosters. Dié megaboer en pionier meen die wettige handeldryf in renosterhoring kan renosters red. Piet het in 2014 ’n eerbewys vir lewenslange diens aan die wildbedryf van Wildbedryf SA ontvang. Hy was ook in die 1980’s ’n stigterslid van die Letaba-swartwitpensstudiegroep.
https://www.afgri.co.za/wp-content/uploads/2018/02/LandbouWeekliks-News.jpg 1600 1600 Liezl https://www.afgri.co.za/wp-content/uploads/2018/08/afgri-logo.jpg Liezl2019-07-22 11:55:372019-07-22 11:55:37Wettige handel kan renosters red
15/07/2019 /in Frontpage Article, Landbouweekliks /by Liezl
Lourens Agri is ’n familieonderneming en een van Suid-Afrika se grootste piesangprodusente. Die broers Jan en Kobus bestuur vrugte- (onder meer bloubessies, suurlemoene en mango’s), groente- en wildvertakkings in Mpumalanga en die Wes-Kaap. Diversifikasie in verskillende klimaatstreke is deel van hul sukses. Jan is ook die voorsitter van die landbouprodukte-agenteraad (Apac) en Kobus was voorheen die voorsitter van die Piesang¬kwekersvereniging van Suid-Afrika.
https://www.afgri.co.za/wp-content/uploads/2018/02/LandbouWeekliks-News.jpg 1600 1600 Liezl https://www.afgri.co.za/wp-content/uploads/2018/08/afgri-logo.jpg Liezl2019-07-15 13:27:122019-07-15 13:27:12Kuier by SA se grootste piesangprodusent
Frontpage Article (213)